Odense Adresse-Contoirs Efterretninger, 1848-07-08
Udlandet. Frankerig. "Kbh." mener, at de Hjelpetropper og Nationalgarder, som den 24 og 25 Juni fra andre Stæder ankom til Paris og deeltoge i Kampen mod Jnsurgenterne, kunne anslaaes til 50,000 Mand. Om Middagen den 24de trængte Arbeiderne seirende frem fra Forstæderne mod det Jndre af Staden; Nationalgarden var da bleven temmelig modfalden og kun Linien og Mobilgarden kæmpede haardnakket. Da var det, at Staden blev erklæret i Beleiringstilstand. Den 12te Legion af Nationalgarden samt en Deel af Mobilgarden havde slaaet sig til Socialisterne. De bevæbnede Jnsurgenters Antal anslaaes til 40,000 Mand, den mod dem anvendte Magt har vel været fire Gange saa stor. Ogsaa har Tabet paa denne Side været langt overveiende. Den 25de var Seiren allerede vis, men Jnsurgenterne vilde ikke høre noget om Overgivelse; de havde deres Koner, Børn og Oldinge hos sig og havde alle svoret at ville døe. Dette Svar gave de paa alle Opfordringer, ogsaa til Ærkebispen, som, da han anden Gang begav sig til dem, blev skudt af Tropperne, der stormede den Barrikade bag hvilken han befandt sig. General Negrier og flere andre Officerer bleve paa lignende Maade skudte af deres egne Tropper. Den Dag synes Man paa ingen af Siderne at have givet Pardon. Alene Erobringen af Barrikaden ved Porte St. Michel skal have kostet Tropperne og Nationalgarden 3000 Døde og Saarede. En Mængde Fruentimmer kæmpede med paa Jnsurgenternes Side. En Barrikade i Gaden Clervblev stormet af Nationalgaarden. En Mand stod med en rød Fane oppe paa befæstningen, de andre skøde bag Barrikaden. Nationalgarden stød igjen og Fanebæreren faldt, da steeg en høi ung og smuk Pige med blottet Hoved og Arme, efter Udseende en Boutiksjomfru, oppaa Barrikaden og greb Fanen, idet hun med Ord og Miner opfordrede Nationalgardisterne. Disse toge en Tidlang i Betænkning at skyde paa hende, men da der bestandig blev skudt fra Barrikaden, saae de sig omsider nødte til at svare. Den unge Pige faldt, en anden Qvinde svang sig hurtig op paa hendes Plads, greb Fanen og kastede Stene ned paa Angriberne; nu blev Kampen almindelig og alle de, der forsvarede Barrikaden, dræbte. Den 24de skulle nogle af Arbeidernes Anførere, for en af de Deputerede, der havde begivet sig til den for at underhandle, have opstillet følgende Betingelser: Nationalforsamlingens og Pariser-Nationalgardens Opløsning, Caussidiere i Spidsen af Regjeringen tilligemed Ledru Rollin og Lamartine, Løsgivelse af Fangerne i Vincennes (fra 15 Mai), 30 Mill. til Nationalværksteder, 400 Mill. i Budgettet for de arbeidende Klasser. - Nationalforsamlingen har iøvrigt besluttet at alle de, der kunde ansees som Anførere eller Ophavsmænd til Opstanden, skulle stilles for Krigsretten og skydes, medens de øvrige Fanger deporteres: disse faae Tilladelse at ledsages af deres Familie. Nonnerne i et Stift i Paris have tilbudt at ledsage dem. J Cherbourg udrustes Skibe til Transportering af 7000 Fanger til de oversøiske Lande. Man paastaaer, at Nationalforsamlingen har foreskrevet det nye Ministerium visse Betingelser, som Grundlag for dets Virksomhed, deriblandt øieblikkelig Opløsning af Nationalværkstederne, foreløbig Slutning af Klubberne, Opretholdelsen af den nu gieldende Presselov. Tilstanden i Frankerig er imidlertid sørgelig thi Nøden er stor, og Regjeringen maa dog være betænkt paa at gjøre noget Alvorligt for den lidende Arbeids klasse. - Ministeriet er endelig sammensat saaledes, som i sidste Torsdagssavis angivet, med Undtagelse af. at ikke Bastide, men Bedeau er Udenrigsminister, at Bastide og ikke Verning er Marineminister, at Carnoer Underviisningsminister og at Tourret er Handels minister.